**«С» дыбысын дұрыс айтуға үйрету.**

**Мақсаты:**

* «С» дыбысының артикуляциясын түсіндіру, тыныс шығару жаттығуларын дұрыс орындау.Сурет арқылы ажырату, есте сақтау қабілетін дамыту.
* Танымдық белсенділігін арттыру, ой-өрісін дамыту. Әр түрлі тапсырмаларды орындау барысында сөздік қорын дамыту.
* Оқушыларды тиянақтылыққа,адамгершілікке, тазалыққы тәрбиелеу.

**Сабақтың барысы**

**І.Ұйымдастыру кезеңі.**

*1. Кіріспе*

Сәлемдесу тренингі /Жылулық шеңбері/

*2. Өткенді қайталау*

Үй жұмысын тексеру

**ІІ. Емдік уқалау**

Бет бұлшық еттерін босаңсытып, ауыз қуысына арналған емдік уқалауды жасап, тілдің қимыл-қозғалысын жақсарту.

**ІІІ. Тыныспен жұмыс**

«Түтікше», «күрекше», (шар үрлеу, сыбызғы ойыншықтарын үрлеу)

Мұрынмен терең дем алып, ауыздан дем шығару.

Ауызбен терең дем алып, мұрыннан дем шығару.

**ІV. Артикуляциялық жаттығулар (тапсырманың бағалануы)**

Айна алдында мимикалық, ерінге, тілге арналған жатығулар жасау. «Барабан», «ат шауып келеді», «тіс тазалау», «футбол», «тәтті тосап», «грибок-гормошка», «заборчик-трубочка», «алтыбақан», «жылан», «блинчики», «тарақ», «шар», «тостағанша», «сылақшы», «маса», «сағат тілі».

**V. «С» дыбысының артикуляциясын түсіндіру.**

* Ерін жымиып тұрады.
* Тістердің арасы шамамен 1 мм ашық.
* Тілдің ұшы төменгі тістерге тіреліп тұрады.
* Тілдің ортасы көтеріңкі, ортасында жырашық болады, сонымен ауа жолы жүреді.
* Жұмсақ таңдай көтеріліп, мұрынға азу тістерге тиіп тұрады.

**VI. «С» дыбысын дұрыс айтып дағдыландыруға арналған жаттығулар.**

А) Пойыз жүргелі тұр. Паровоз ысылдап, бу шығарады с-с-с



Ә) «Дөңгелек жарылды». Самат велосипедпен қатты келе жатыр еді. Кенеттен дөңгелегіне шеге кіріп кетіп, жарылып қалды. Қандай дыбыс шығарады? С-с-с!



Б) «Жыланның ысылы». Балалар орман ішінде келе жатыр еді. Алдарынан жылан шыға келді де қатты ысылдады. Олар қорқып тоқтай қалды. Жылан қалай ысылдады? С-с-с! 

В) «Ысқырғыш шәйнек» . Әжем базардан жаңа шәйнек сатып алды. Ол шәйнек ішінде су қайнаған кезде қатты ысқырады. Қалай ысқырады? С-с-с!



Г) «Милиционер». Балалар көшеден өтіп бара жатыр еді. Бір кезде милионер ысқырып, оларды тоқтатты. Қараса,бағдаршамның қызыл көзі жанып тұр екен. Милиционер қалай ысқырды? С-с-с!



**VII. Тілге жаттығуы. «Мен бастайын,сен аяқта» ойыны.**

Мұғалім Оқушы Мұғалім

Ба с Бас

Қы с қыс

Та с тас

Туы с туыс

Құ с құс

Қамы с қамыс

Алғы с алғыс

Баты с батыс

**VIII. «С» дыбысын сөзде айтуға дағдыландыру.**

 *Сөзді дұрыс оқы және айт.*

Сақа Санамақ

Сана Сағым

Сабақ Сарымсақ

Сандық Сапар

Саусақ Сары

Сайрады Сая

Салтанат Сақал

**ІХ.Сабақты қорыту**.

Бүгін сабақта қандай дыбысты айтып үйрендік?

* «С» дыбысын.

***Үйге тапсырма:*** айна алдында артикуляциялық жаттығуын жасау, «С» дыбысын буында,сөзде дұрыс, анық айтып үйрену.